
Parlamentul  României

Camera  Deputaţilor
Comisia pentru Sănătate şi Familie

          Bucureşti, 26.03.2001

                                                                                       Nr. 336/XVIII/8
 
BIROULUI PERMANENT

AL

CAMEREI DEPUTAŢILOR


Vă înaintăm, alăturat, raportul la proiectul de Lege pentru aprobarea Ordonanţei Guvernului nr.53/2000 privind obligativitatea raportării bolilor şi a efectuării vaccinărilor, înaintat comisiei pentru examinare în fond, cu adresa nr.36 din 3 februarie 2000.


La întocmirea raportului, comisia a avut în vedere şi avizele primite de la Comisia juridică, de disciplină şi imunităţi şi Consiliul Legislativ.


Comisia pentru sănătate şi familie şi-a însuşit punctul de vedere al Guvernului.


În raport de obiectul şi conţinutul său, proiectul de Lege face parte din categoria legilor ordinare.

               PREŞEDINTE,                                             SECRETAR,

DEP.PROF.DR.MIRCEA IFRIM                      DEP.DR.ANA FLOREA

Parlamentul  României

Camera  Deputaţilor
Comisia pentru Sănătate şi Familie

                                                                            Bucureşti, 26.03.2001

                                                                                                                                                        Nr. 336/XVIII/8

R A P O R T

asupra proiectului de Lege pentru aprobarea Ordonanţei Guvernului nr.53/2000

privind obligativitatea raportării bolilor şi a efectuării vaccinărilor


În urma examinării proiectului de Lege pentru aprobarea Ordonanţei Guvernului nr.53/2000 privind obligativitatea raportării bolilor şi a efectuării vaccinărilor în şedinţa din 21.03.2001, propunem ca acesta să fie supus spre dezbatere şi adoptare cu următoarele amendamente:

Nr.

crt.
Articolul

( textul iniţial )
Amendamentul propus

( autorul )

Text adoptat de comisie
Motivare

0.
1.
2.
3.

1.
Articol unic. – Se aprobă Ordonanţa Guvernului nr.53 din 30 ianuarie 2000 privind obligativitatea raportării bolilor şi a efectuării vaccinărilor, adoptată în temeiul art.1 lit.O pct.2 din Legea nr.206/1999 privind abilitarea Guvernului de a emite ordonanţe şi publicată în Monitorul Oficial, Partea I, nr.42 din 31 ianuarie 2000.
Devine Art.I cu următorul cuprins:

“Art.I. – Se aprobă Ordonanţa Guvernului nr.53 din 30 ianuarie 2000 privind obligativitatea raportării bolilor şi a efectuării vaccinărilor, adoptată în temeiul art.1 lit.o) pct.2 din Legea nr.206/1999 privind abilitarea Guvernului de a emite ordonanţe, publicată în Monitorul Oficial al României, Partea I, nr.42 din 31 ianuarie 2000, cu următoarele modificări:”
Pentru respectarea normelor de tehnică legislativă, deoarece la art.II se propune republicarea actului normativ.



2.
Art.1 alin. (1)

(1) Medicii de familie, indiferent de forma de organizare a asistenţei medicale primare în cadrul sistemului public sau privat, au obligaţia de a asigura vaccinarea copiilor.
Autori: Ministerul Sănătăţii şi Familiei şi dl.dep.prof.dr.Mircea Ifrim (Grupul Parlamentar al PRM) au propus să se introducă un text, ca pct.1 în legea de aprobare, cu următoarea redactare:

“1. La articolul 1, alineatul (1) va avea următorul cuprins:

“Art.1. – (1) Medicii de familie, indiferent de forma de organizare a asistenţei medicale primare în cadrul sistemului public sau privat şi indiferent de casa de asigurări sociale de sănătate cu care au încheiat contract de furnizare de servicii medicale, au obligaţia de a asigura vaccinarea corectă a copiilor şi de a raporta efectuarea acestora direcţiei de sănătate publică judeţeană, respectiv a municipiului Bucureşti.”

Încheierea contractelor de furnizare de servicii medicale, între medicii de familie şi casele de asigurări, nu trebuie să conducă la neefectuarea vaccinării unor copii.



3.
Art.2. alin.(1)

( 1)Se instituie Registrul Unic de Vaccinări, al cărui model va fi stabilit prin ordin al ministrului sănătăţii în termen de 30 de zile de la data intrării în vigoare a prezentei ordonanţe.


Autor: doamna dep.Iulia Pataki (Grupul Parlamentar al UDMR) a propus să se introducă un text, ca pct.2 în legea de aprobare, cu următoarea redactare:

“2. La articolul 2, alineatul (1) va avea următorul cuprins:

“Art.2. – (1) Se instituie Registrul Unic de Vaccinări, al cărui model se stabileşte prin ordin al ministrului sănătăţii şi familiei în termen de 30 de zile de la data intrării în vigoare a prezentei ordonanţe”.
Pentru o exprimare corectă şi completă.



4.
Art.3. alin.(1)

 (1) Se instituie carnetul de vaccinări în care vor fi înscrise informaţiile legate de statusul vaccinal al copilului, începând de la naştere.


Autor: doamna dep.Iulia Pataki (Grupul Parlamentar al UDMR) a propus să se introducă un text, ca pct.3 în legea de aprobare, cu următoarea redactare:

“3. La articolul 3, alineatul (1) va avea următorul cuprins:

“Art.3. – (1) Se instituie carnetul de vaccinări în care se înscriu informaţiile legate de statusul vaccinal al copilului, începând de la naştere.”
Pentru o exprimare corectă.



5.
Art.5.

Medicii, indiferent de forma de organizare în cadrul sistemului public sau privat, au obligaţia :

a) de a raporta toate bolile transmisibile şi netransmisibile, în conformitate cu normele metodologice ale Ministerului Sănătăţii;

b) de a participa la acţiunile cu caracter preventiv, potrivit programelor elaborate de către Ministerul Sănătăţii.
Autori: Ministerul Sănătăţii şi Familiei , dl.dep.prof.dr.Mircea Ifrim (Grupul Parlamentar al PRM)  şi dl.dep.dr.Ludovic Abiţei  (Grupul Parlamentar al PRM) au propus să se introducă un text, ca pct.4 în legea de aprobare, cu următoarea redactare:

“4. Articolul 5 va avea următorul cuprins:

“Art.5. Medicii, indiferent de forma de organizare a asistenţei medicale primare în cadrul sistemului public sau privat, au obligaţia:

a) de a raporta direcţiilor de sănătate publică judeţene, respectiv a municipiului Bucureşti toate bolile transmisibile şi netransmisibile, în conformitate cu normele metodologice ale Ministerului Sănătăţii şi Familiei ;

b) de a institui şi participa la măsurile cu caracter preventiv, potrivit reglementărilor elaborate de Ministerul Sănătăţii şi Familiei .
În conformitate cu prevederile art.15 lit.e), f), i) şi j) din Legea nr.100/1998 privind asistenţa de sănătate publică, direcţiile de sănătate publică sunt singurele în măsură să asigure controlul respectării reglementărilor în domeniul bolilor transmisibile.



6.
Art.6.

( 1) Constituie contravenţii, dacă nu au fost săvârşite în astfel de condiţii încât potrivit legii penale să fie considerate infracţiuni, nerespectarea obligaţiilor prevăzute la art.1, alin.(1) şi art.5 lit.a) şi se sancţionează cu amendă de la 2.000.000 lei la 5.000.000 lei.

(2) Nivelul amenzilor prevăzute la alin.(1) se va actualiza prin Hotărâre de Guvern, în raport cu rata inflaţiei.
Autori: Ministerul Sănătăţii şi Familiei şi doamna dep.Iulia Pataki (Grupul Parlamentar al UDMR) au propus să se introducă un text, ca pct.5 în legea de aprobare, cu următoarea redactare:

“5. Articolul 6 va avea următorul cuprins:

“Art.6. – (1) Constituie contravenţii, dacă nu au fost săvârşite în astfel de condiţii încât, potrivit legii penale, să fie considerate infracţiuni, nerespectarea obligaţiilor prevăzute la art.1 alin.(1) şi art.5 şi se sancţionează cu amendă de la 2.000.000 lei la 5.000.000 lei.

(2) Nivelul amenzilor prevăzute la alin.(1) se actualizează prin hotărâre a Guvernului, în raport cu rata inflaţiei”.
Aceeaşi sancţiune trebuie aplicată şi pentru nerespectarea obligaţiilor prevăzute la art.5 lit.b) deoarece, medicul de familie, este primul care trebuie să facă demersurile necesare pentru asigurarea stării de sănătate a populaţiei aflate în îngrijirea sa.

Pentru o exprimare corectă.



7.
Art.7.

Constatarea contravenţiilor şi aplicarea sancţiunilor prevăzute la art.6 alin.(1) se face de către persoanele împuternicite de Ministerul Sănătăţii, din cadrul compartimentelor specializate ale direcţiilor de sănătate publică judeţene şi a Municipiului Bucureşti.
Autori: Ministerul Sănătăţii şi Familiei şi dl.dep.prof.dr.Mircea Ifrim (Grupul Parlamentar al PRM) au propus să se introducă un text, ca pct.6 în legea de aprobare, cu următoarea redactare :

“6. Articolul 7 va avea următorul cuprins: 

“Art.7. – Constatarea contravenţiilor şi aplicarea sancţiunilor prevăzute la art.6 alin.(1) se fac de către medicii epidemiologi şi igienişti din cadrul direcţiilor de sănătate publică judeţene şi a municipiului Bucureşti”.
Medicii epidemiologi şi igienişti sunt acele persoane care au competenţa de a controla modul de desfăşurare al activităţilor prevăzute la art.1 alin(1) şi art.5.



8.
Art.8.

În măsura în care prezenta ordonanţă nu dispune, contravenţiilor prevăzute la art.6, alin.(1) le sunt aplicabile dispoziţiile care reglementează regimul general al contravenţiilor.
Autor: doamna dep.Iulia Pataki (Grupul Parlamentar al UDMR) a propus să se introducă un text, ca pct.7 în legea de aprobare, cu următoarea redactare:

“7. Articolul 8 va avea următorul cuprins:

“Art.8. – În măsura în care prezenta ordonanţă nu dispune altfel, contravenţiilor prevăzute la art.6 alin.(1) le sunt aplicabile dispoziţiile care reglementează regimul general al contravenţiilor”.


Pentru respectarea normelor de tehnică legislativă.



9.
__
Autori: dl.dep.prof.dr.Mircea Ifrim (Grupul Parlamentar al PRM) şi doamna dep.Iulia Pataki (Grupul Parlamentar al UDMR) au propus să se introducă un text, ca pct.8 în legea de aprobare, cu următoarea redactare:

“8. În cuprinsul ordonanţei, denumirile “Ministerul Sănătăţii” şi “ministrul sănătăţii” se înlocuiesc cu “Ministerul Sănătăţii şi Familiei “, respectiv cu “ministrul sănătăţii şi familiei”. 
Titulatura actuală este Ministerul Sănătăţii şi Familiei , respectiv de ministru al sănătăţii şi familiei.



10.
Anexa
Autori: dl.dep.prof.dr.Mircea Ifrim (Grupul Parlamentar al PRM) şi doamna dep.dr.Ana Florea (Grupul Parlamentar al Minorităţilor Naţionale) au propus să se introducă un text, ca pct.9 în legea de aprobare, cu următoarea redactare :

“9. Anexa va avea următorul cuprins:
Este necesară actualizarea perioadei în care se realizează aceste imunizări.




ANEXA

Schema de vaccinare recomandată pentru copii şi adolescenţi în cadrul Programului Naţional de Imunizări în anul 2000
ANEXA

Schema de vaccinare recomandată pentru copii şi adolescenţi în cadrul Programului Naţional de Imunizări





Vârsta recomandată
Vaccin
Comentarii
Vârsta recomandată
Vaccin
Comentarii



0-7 zile
BCG,Hep B
În maternitate
0-7 zile
BCG,Hep B
În maternitate



2 luni
DTP,VPOT,HepB
Simultan
2 luni
DTP,VPO,HepB
Simultan



4 luni
DTP,VPOT
Simultan
4 luni
DTP,VPO
Simultan



6 luni
DTP,VPOT,HepB
Simultan
6 luni
DTP,VPO,HepB
Simultan



9-11 luni
Ruj

9-12 luni
Ruj




12 luni
DTP,VPOT
Simultan
12 luni
DTP,VPO
Simultan



30-35 luni
DTP

30-35 luni
DTP




7 ani

(în cls I-a)
DT,Ruj
Campanii şcolare
7 ani

(în cls I-a)
DT,Ruj
Campanii şcolare



9 ani

 (în cls III-a)
VPOT,Hep B
Campanii şcolare
9 ani

 (în cls III-a)
VPO,Hep B
Campanii şcolare



14 ani 

(în cls VIII-a)
DT,BCG
Campanii şcolare
14 ani 

(în cls VIII-a)
DT, BCG*
Campanii şcolare





24 ani
dT
Şi la fiecare 10 ani ulterior
24 ani
dT
Şi la fiecare 10 ani ulterior



Studenţi anul I,respectiv elevi anul I de la Facultăţile de Medicină şi Stomatologie, respectiv şcoli sanitare postliceale
Hep B
Campanii şcolare
Studenţi anul I,respectiv elevi anul I de la Facultăţile de Medicină şi Stomatologie, respectiv şcoli sanitare postliceale
Hep B


Campanii şcolare



DTP    Vaccin diftero-tetano-pertussis

VPOT Vaccin polio oral trivalent

Hep B  Vaccin contra hepatitei B

Ruj      Vaccin rujeolic

BCG    Bacil Calmette Guerin-vaccin tuberculos

DT       bianatoxina diftero-tetanica ( se utilizează după

             vârsta de 14 ani )  


*) numai în zonele/colectivităţile în care se stabileşte, împreună cu specialiştii ftiziologi ca situaţia epidemiologică a tuberculozei impune necesitatea revaccinării

DTP   Vaccin diftero-tetano-pertussis

DT      Vaccin diftero-tetanic

VPO   Vaccin polio oral

Hep B Vaccin contra hepatitei B

Ruj     Vaccin rujeolic

BCG    Bacil Calmette Guerin-vaccin tuberculos

dT      bianatoxina diftero-tetanica ( se utilizează după 

           vârsta de 14 ani )





Pentru administrarea tuturor vaccinurilor se vor utiliza NUMAI seringi şi ace de unică utilizare.
Pentru administrarea tuturor vaccinurilor se vor utiliza NUMAI seringi şi ace de unică utilizare. 




11.
__
Se propune să se introducă un text nou, ca art.II, având următorul cuprins:

“Art.II. – Ordonanţa Guvernului nr.53/2000 privind obligativitatea raportării bolilor şi a efectuării vaccinărilor, astfel cum a fost modificată prin prezenta lege, va fi republicată în Monitorul Oficial al României, Partea I, dându-se textelor o nouă numerotare.”


Pentru respectarea normelor de tehnică legislativă.


În urma dezbaterilor nu s-au înregistrat amendamente respinse.

                         PREŞEDINTE,                                                                                                   SECRETAR,

            DEP.PROF.DR.MIRCEA IFRIM                                                                          DEP.DR.ANA FLOREA
Întocmit de experţii parlamentari :

Georgescu Ana

Marinescu Gheorghe

_966928264.unknown

